|  |  |  |
| --- | --- | --- |
| Til høringsparter  **Høring over bekendtgørelser vedr. arbejdsmiljøcertificering**  Lov nr. 502 af 20. maj 2025 om ændring af bl.a. arbejdsmiljøloven træder i kraft den 1. juli 2025.  Med loven ophæves Kapitel 11 a om anerkendt arbejdsmiljøcertifikat i arbejdsmiljøloven.  Det betyder, at der fra den 1. juli 2025 ikke længere vil være en særlig dansk ordning med anerkendte arbejdsmiljøcertifikater. Ordningen stiller i dag ekstrakrav til certificeringsorganer og certificerede virksomheder og fritager certificerede virksomheder fra Arbejdstilsynets tilsyn, med mindre der er særlig anledning til at gennemføre det.  Med loven vil det fra 1. juli 2025 blive muligt for virksomheder med et internationalt ISO 45001-certifikat at blive offentliggjort på Arbejdstilsynets hjemmeside.  Loven medfører, at en række bekendtgørelser med krav til certificeringsorganer og certificerede virksomheder m.v. skal ophæves. Det drejer sig om følgende:   * bekendtgørelse om anerkendt arbejdsmiljøcertifikat opnået gennem certificering af virksomheders arbejdsmiljøledelsessystem * bekendtgørelse om anerkendt arbejdsmiljøcertifikat opnået gennem DS/ISO 45001 m.v. * bekendtgørelse om anerkendt arbejdsmiljøcertifikat opnået gennem DS/OHSAS 18001 m.v. * bekendtgørelse om uddannelse i vurdering af psykisk arbejdsmiljø for certificeringsorganers auditorer * bekendtgørelse om undersøgelsesbesøg på virksomheder med et anerkendt arbejdsmiljøcertifikat   Som følge af loven skal der samtidig udstedes en ny bekendtgørelse om offentliggørelse af oplysninger om virksomheder med et internationalt arbejdsmiljøcertifikat efter ISO 45001.  Arbejdstilsynet vedlægger   * udkast til 5 ophævelsesbekendtgørelser og * udkast til ny bekendtgørelse om offentliggørelse af oplysninger om virksomheder med et internationalt arbejdsmiljøcertifikat efter ISO 45001 med samtidig ophævelse af bekendtgørelse om tilsyn med og offentliggørelse af oplysninger om virksomheder med anerkendt arbejdsmiljøcertifikat.   Eventuelle bemærkninger til bekendtgørelserne bedes fremsendt til Arbejdstilsynet på [jb@at.dk](mailto:jb@at.dk) **senest den 13. juni 2025.** |  | **Arbejdstilsynet**  Landskronagade 33  2100 København Ø  T 70 12 12 88  at@at.dk  [www.at.dk](http://www.at.dk)  CVR 21481815  21. maj 2025  **Sag**  2025 - 24990  Ansvarlig: Jeanne Borgqvist  CVR  P |

Venlig hilsen

Jeanne Borgqvist

Chefkonsulent